CELEX: 62013CN0285
Language: hu
Date: 2013-05-24 00:00:00
Title: C-285/13. P. sz. ügy: A Törvényszék (első tanács) T-277/12. sz., Bimbo SA kontra Belső Piaci Harmonizációs Hivatal (védjegyek és formatervezési minták) (OHIM) ügyben 2013. március 20-án hozott ítélete ellen a Bimbo, SA által 2013. május 24-én benyújtott fellebbezés

31.8.2013   
            
            
               HU
            
            
               Az Európai Unió Hivatalos Lapja
            
            
               C 252/13
            
         A Törvényszék (első tanács) T-277/12. sz., Bimbo SA kontra Belső Piaci Harmonizációs Hivatal (védjegyek és formatervezési minták) (OHIM) ügyben 2013. március 20-án hozott ítélete ellen a Bimbo, SA által 2013. május 24-én benyújtott fellebbezés
   (C-285/13. P. sz. ügy)
   2013/C 252/21
   Az eljárás nyelve: angol
   
      Felek
   
   
      Fellebbező: Bimbo, SA (képviselő: N. Fernández Fernández-Pacheco, abogado)
   
      A többi fél az eljárásban: Belső Piaci Harmonizációs Hivatal (védjegyek és formatervezési minták) (OHIM), Café do Brasil SpA
   
      A fellebbező kérelmei
   
   A fellebbező azt kéri, hogy a Bíróság:
   
               —
            
            
               elsődlegesen részben helyezze hatályon kívül a 2013. március 20-án hozott ítéletet, amely elutasította a 3 478 311 számú „Caffé KIMBO & design” közösségi védjegybejelentést a 30. osztályba tartozó alábbi áruk vonatkozásában: „kávé, tea, kakaó, cukor, rizs, tápióka, szágó, kávépótló szerek; liszt, cukrászsütemények, fagylaltok; méz, melaszszirup; élesztő, sütőporok; só, mustár; ecetes (fűszeres) mártások; ételízesítők; jég”, és hagyja helyben ugyanezen ítéletet, amennyiben az elutasította a 3 478 311 számú „Caffé KIMBO & design” közösségi védjegybejelentést a „gabonakészítmények, kenyér, péksütemények” vonatkozásában;
            
         
               —
            
            
               másodlagosan részben helyezze hatályon kívül a Törvényszék által 2013. március 20-án hozott ítéletet, amely elutasította a 3 478 311 számú „Caffé KIMBO & design” közösségi védjegybejelentést a 30. osztályba tartozó alábbi áruk vonatkozásában: „liszt, cukrászsütemények, fagylaltok, élesztő, sütőporok”, és hagyja helyben ugyanezen ítéletet, amennyiben az elutasította a 3 478 311 számú „Caffé KIMBO & design” közösségi védjegybejelentést a „gabonakészítmények, kenyér, péksütemények” vonatkozásában;
            
         
               —
            
            
               az alperest kötelezze az eljárási költségek viselésére.
            
         
      Jogalapok és fontosabb érvek
   
   A jelen fellebbezés az alábbi jogalapokon alapul:
   
               —
            
            
               A 2868/95/EK rendelet (1) 19. szabálya.
               A 30. osztályba tartozó árukra vonatkozó, 3 478 311 számon bejelentett „Caffé KIMBO & design” közösségi védjegy és a szintén a 30. osztályba tartozó árukra vonatkozó, 291 655 számon lajstromozott „BIMBO” korábbi spanyol védjegy összetéveszthetőségének értékelésekor a korábbi védjegyet a Törvényszék nem lajstromozott védjegyként, hanem közismert védjegyként vette figyelembe.
               A fellebbező azt állítja, hogy megfelelően bizonyította a korábbi lajstromozást, amely akkor és most is hatályos annak ellenére, hogy a bejelentés megújítását nem bizonyította.
            
         
               —
            
            
               A közösségi védjegyről szóló 207/2009/EK rendelet (2) 8. cikkének (1) bekezdése, 8. cikkének (2) bekezdése, 8. cikkének (4) bekezdése és 8. cikkének (5) bekezdése. A Párizsi Uniós Egyezmény 6a. cikke.
               A 30. osztályba tartozó árukra vonatkozó, 33 478 311 számon bejelentett „Caffé KIMBO & design” közösségi védjegy és a szintén a 30. osztályba tartozó árukra vonatkozó, 291 655 számon lajstromozott „BIMBO” korábbi spanyol védjegy összetéveszthetőségének értékelésekor a korábbi védjegyet a Törvényszék nem jóhírnévvel rendelkező védjegyként, hanem közismert védjegyként vette figyelembe.
               A fellebbező bizonyította, hogy a BIMBO jóhírnévvel rendelkező védjegy a Törvényszék által a T-357/11. sz. ügyben 2012. december 14-én hozott ítéletre hivatkozva, amely kimondta, hogy a BIMBO jóhírnevű védjegy.
               Mivel közismert és jóhírnevű védjegy is egyben, az áruk összehasonlítása nagyfokú összetéveszthetőséget mutat, amelyet a Törvényszék nem vett figyelembe, amikor úgy ítélte meg, hogy kellőképpen különböznek az ugyanilyen jellegű, származású, rendeltetésű és értékesítési csatornákkal rendelkező árukkal való összetéveszthetőség elkerüléséhez.
               Az alaposabb vizsgálat megállapította volna, hogy nagyfokú összetéveszthetőség áll fenn, és ezért a 30. osztályba tartozó valamennyi árura vonatkozóan el kellett volna utasítani a bejelentést, ideértve nyilvánvalóan a „lisztet, cukrászsüteményeket, fagylaltokat, élesztőt, sütőporokat” is.
               Mivel közismert és jóhírnevű védjegy is egyben, a megjelölések összehasonlítása nagyfokú összetéveszthetőséget mutat. A BIMBO 92 %-os arculati ismertséget és 60 %-os piaci részesedést bizonyított, és különleges védelmet érdemel. Ezért a 3 478 311 számú „Caffé KIMBO & design” közösségi védjegybejelentést a 30. osztályba tartozó áruk vonatkozásában teljes egészében el kellett volna utasítani.
               A 3 478 311 számú „Caffé KIMBO & design” közösségi védjegy lajstromozása vissza fog élni a védjegy megkülönböztető jellegével vagy jóhírnevével, és sérti vagy sérteni fogja azokat.
            
         
      (1)  A közösségi védjegyről szóló 40/94/EK tanácsi rendelet végrehajtásáról szóló, 1995. december 13-i 2868/95/EK bizottsági rendelet (HL L 303., 1. o.; magyar nyelvű különkiadás 17. fejezet, 1. kötet, 189. o.)
   
      (2)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).